OBAVIJEST ZAINTERESIRANIM GOSPODARSKIM SUBJEKTIMA O PROVEDBI ANALIZE TRŽIŠTA ZA NABAVU PARKIRNIH AUTOMATA PUTEM OPERATIVNOG LEASINGA
Rok za predaju: petak, 10.07.2026. do 12:00 sati
 
Obavijest zainteresiranim gospodarskim subjektima o provedbi analize tržišta sukladno članku 198. Zakona o javnoj nabavi (NN 120/16, 114/22, 48/26) za nabavu parkirnih automata putem operativnog leasinga
Gradska tržnica Daruvar planira provesti otvoreni postupak javne nabave male vrijednosti za nabavu pet parkirnih automata putem operativnog leasinga s ostatkom vrijednosti te provodi analizu tržišta u svrhu pripreme nabave i informiranja gospodarskih subjekata o svojim planovima i zahtjevima u vezi s nabavom.
Parkirni automati koji su objekt operativnog leasinga isporučuju se novi i nekorišteni, bez učešća od strane naručitelja, na razdoblje od 60 mjeseci (60 rata). Nakon proteka 60. mjeseca, naručitelj nije u obvezi otkupiti parkirne automate niti posredovati u njihovoj prodaji. Ponuditelj mora posjedovati važeće odobrenje za obavljanje poslova leasinga sukladno čl. 26. Zakona o leasingu (NN 141/13) izdano od Hrvatske agencije za nadzor financijskih usluga ili jednakovrijedni dokument države u kojoj gospodarski subjekt ima sjedište.  Ako gospodarski subjekt u državi njegova sjedišta ne mora posjedovati određeno ovlaštenje kako bi mogao izvršiti ugovor ili dio ugovora, dostavlja izjavu da za izvršenje ugovora koji je predmet nabave u državi njegova sjedišta ne mora posjedovati određeno ovlaštenje. Ugovoreni mjesečni leasing obroci iz Troškovnika su fiksni i nepromjenjivi za cijelo vrijeme trajanja ugovora te uključuju sve troškove financiranja, kamata i naknada.
Radi planiranja i provedbe postupka javne nabave te izrade dokumentacije o nabavi pozivamo sve zainteresirane gospodarske subjekte da dostave svoje primjedbe i prijedloge zajedno s procijenjenom vrijednosti nabave i procjenom roka potrebnog za isporuku parkirnih automata, sukladno objavljenom troškovniku i tehničkim specifikacijama. Posebno se mole zainteresirani gospodarski subjekti da dostave komentare na priložene tehničke specifikacije i troškovnik kako bi Naručitelj što kvalitetnije mogao izraditi dokumentaciju o nabavi. 
Sudjelovanje u analizi tržišta moguće je dostavom popunjenog obrasca Analiza tržišta – Nabava parkirnih automata putem operativnog leasinga od dana objave ove obavijesti na internetskim stranicama naručitelja (06. srpnja 2026. godine), a  najkasnije do 10. srpnja 2026. godine do 12:00 sati na adresu elektroničke pošte: info.parking@daruvar.hr   
Prilozi: 
· Tehničke specifikacije
· Troškovnik
· Obrazac Analiza tržišta - Nabava parkirnih automata putem operativnog leasinga
